ཉེ་ལམསྨྱུག་སྡེརྩོམ་སྒྲིག་པའམ་སྙན་ངག་པ་སྐུ་ཞབས་དོལ་སྨྱོན་ལགས་ཀྱིས་བདག་ལ་རྩོམ་སྐུལ་བྱས་པ་ལྟར།དེ་རིང་འདིར་ཞག་ལིབྷོ་དྷི་ལེར་གྱི་ལོ་རྒྱུས་མདོར་བསྡུས་ཤིག་དང་ཁོང་གིས་བྲིས་པའིམི་དགེ་མེ་ཏོགགི་སྐོར་ངོ་སྤྲོད་ཞུ་རྒྱུ་ཡིན།ད་ཕན་བདག་གིས་དོ་སྣང་བྱས་པ་ལྟར་ན།ཧྥ་རན་སི་དང་ཨིན་ཇིའི་སྐད་ཡིག་ཁག་ཏུ་ཞག་ལིབྷོ་དྷི་ལེར་གྱི་ལོ་རྒྱུས་རྒྱས་བསྡུས་འབྲིང་གསུམ་མང་པོ་ཞིག་ཡོད་པ་མཐོང་ལ།རྒན་ཀུན་དགའ་ལགས་ཀྱིས་ཀྱང་བོད་ཡིག་ཏུ་ལོ་རྒྱུས་ཧ་ཅང་རྒྱས་བསྡུས་རན་པ་ཞིག་བྲིས་འདུགའོན་ཀྱང་།གཤམ་གསལ་ལོ་རྒྱུས་མདོར་བསྡུས་འདི་ནི་བདག་གིས་ཞག་ལིབྷོ་དྷི་ལེར་གྱི་ལོ་རྒྱུས་སྣ་ཚོགས་ཤིག་ལ་བལྟས་ནས་བྲིས་པ་ཞིག་ཡིན་ཞིང་།སྤྱིར་བཏང་ལོ་རྒྱུས་ཕལ་ཆེ་བ་ནི་རྒྱས་བསྡུས་ཙམ་གྱི་ཁྱད་པར་ལས་ཕན་ཚུན་ཐོ་གཏུགས་ན་ཆུ་ལ་ཆུ་བཞག་རེད།